L'accessibilitat web consisteix en l'elaboració de pàgines web a Internet que puguin ser accessibles per a totes les persones usuàries independentment de les seves discapacitats (visuals, auditives, cognitives, motrius, tècniques o ambientals) i del dispositiu emprat.
L'actuació administrativa automatitzada es qualsevol acte o actuació d'una administració pública, en el marc d'un procediment administratiu, en el que no hi ha intervingut de manera directa un empleat públic, i que és realitza íntegrament amb mitjans electrònics.
Un exemple d'actuació administrativa automatitzada el tenim en el procés de digitalització segura de la documentació aportada per la ciutadania on el document escanejat, se signa automàticament amb un segell d'òrgan un cop ha estat acarat pel personal de l'administració de la Generalitat.
Per a l'exercici de l'actuació administrativa automatitzada, cal garantir la identificació i la signatura del procés electrònic mitjançant l'ús de segell electrònic, basat en un certificat electrònic reconegut o qualificat que reuneixi els requisits exigits per la legislació de signatura electrònica, o d'un sistema de codi segur de verificació (en endavant, CSV (articles 41 i 42 de la Llei 40/2015 d'1 d'octubre, de règim jurídic del sector públic)
Acció de donar poder/ d'apoderar a una persona física o jurídica (apoderat) per actuar en nom d'una altra (poderdant)
És l'acte mitjançant el qual el poderdant apodera a una persona física o jurídica per a actuar en nom seu.
Aquest apoderament pot ser per compareixença personal davant d'un funcionari habilitat o per compareixença electrònica a la seu electrònica.
Persona física o jurídica a favor de la qual el poderdant ha donat la seva representació per a què actuï en nom i interès seu.
Les persones jurídiques poden actuar en representació d'altres sempre que ho prevegin els seus estatus.
L'arxiu electrònic és l'actuació administrativa d'emmagatzematge de documents o expedients administratius en format electrònic amb l'objecte d'assegurar la identitat i la integritat de la informació que contenen a llarg termini.
Els documents electrònics que continguin actes administratius que afectin drets o interessos de persones particulars s'han de conservar en suports d'aquesta naturalesa, ja sigui en el mateix format a partir del qual es va originar el document o en un altre format qualsevol que asseguri la identitat i integritat de la informació necessària per reproduir-lo.
S'ha d'assegurar en tots els casos la possibilitat de traslladar les dades a altres formats i suports que garanteixin l'accés des de diferents aplicacions.
L'autenticació es el procés de confirmar que una persona és qui diu ser.
Aquest procés consta d'una identificació per part de la persona interessada aportant informació que coneixen ambdues parts (aquesta persona i l'administració pública o el seu prestador de serveis de certificació) i una verificació d'aquestes dades d'identificació per part d'un sistema que validarà la seva concordança amb la informació prèviament registrada.
Document electrònic signat per una entitat de certificació que permet identificar-se i signar per mitjans electrònics de manera segura ja que garanteix a terceres persones la identitat de la persona que n'és posseïdora quan realitza una transacció electrònica.
Les còpies realitzades en suport paper de documents públics administratius emesos per mitjans electrònics i signats electrònicament tenen la consideració de còpies autèntiques sempre que incloguin la impressió d'un codi generat electrònicament (Codi segur de verificació o CSV) o altres sistemes de verificació que permetin contrastar-ne l'autenticitat mitjançant l'accés als arxius electrònics de l'Administració pública, òrgan o entitat emissora (Verificació de documents de la Seu electrònica).
Les còpies realitzades per mitjans electrònics de documents electrònics o en paper emesos per la mateixa persona interessada o per les administracions públiques, tant si mantenen com si no mantenen el format original, tenen immediatament la consideració de còpies autèntiques, sempre que el document electrònic original estigui en poder de l'administració i que la informació de signatura electrònica i, si s'escau, de segellament de temps permetin comprovar la coincidència amb el document esmentat.
El document electrònic és una informació de qualsevol naturalesa, en forma electrònica, arxivada en un suport electrònic segons un format determinat i susceptible d'identificació i tractament diferenciat.
Les administracions públiques poden emetre vàlidament per mitjans electrònics documents administratius, sempre que incorporin una o diverses signatures electròniques.
A més, han d'incloure referència temporal, que s'ha de garantir a través de mitjans electrònics quan la naturalesa del document ho requereixi.
Les administracions públiques poden obtenir imatges electròniques dels documents privats aportats per la ciutadania, amb la mateixa validesa i eficàcia que els aportats, a través de processos de digitalització que garanteixin l'autenticitat, la integritat i la conservació del document imatge, del qual s'ha de deixar constància.
Aquesta obtenció es pot fer a través de l'actuació administrativa automatitzada, mitjançant el segell electrònic corresponent.
Capacitat de les xarxes o dels sistemes d'informació de resistir, amb un determinat nivell de confiança, els accidents o les accions il·lícites o malintencionades que comprometin la disponibilitat, autenticitat, integritat i confidencialitat de les dades emmagatzemades o transmeses i dels serveis que les xarxes i els sistemes esmentats ofereixen o fan accessibles.
L'expedient electrònic és el conjunt de documents electrònics corresponents a un procediment administratiu, sigui quin sigui el tipus d'informació que continguin.
En sentit ampli, engloba els diferents sistemes que s'ofereixen per a facilitar la identificació de les persones físiques o jurídiques.
Propietat o característica consistent en el fet que l'actiu d'informació no ha estat alterat de manera no autoritzada.
Capacitat que tenen les organitzacions per a compartir la informació de què disposen en els seus sistemes d'informació i en els procediments als quals donen suport, per assolir uns objectius comuns i possibilitar l'intercanvi d'informació entre aquests.
Podem definir la notificació electrònica com la pràctica d'una notificació per mitjans electrònics, amb els mateixos efectes jurídics que la notificació tradicional en paper.
El sistema ha de tenir constància de la recepció, accés i lectura de les notificacions per part de la persona interessada.
Quan una notificació electrònica s'ha posat a disposició en la Seu electrònica, s'entendrà que ha estat practicada en dos supòsits:
Quan una notificació electrònica es dona per practicada, continua la tramitació de l'expedient.
Document públic o privat que acredita que un poderdant ha designat a una persona física o jurídica per a que actuï en nom i interès seu.
Persona física o jurídica que dóna poders a un altra perquè actuï en nom seu (és a dir, que la representi) per una pluralitat de tràmits (poders generals) o un tràmit en particular davant d'un tercer (que pot ser una administració pública, una empresa, un notari, o un particular).
La posada a disposició d'una notificació electrònica consisteix en la seva publicació a l'espai personal ( La Meva carpeta ) de la Seu electrònica.
Si la persona interessada ha facilitat una adreça de correu electrònic, rebrà un avís per aquest canal, en el moment que la notificació es posi a disposició.
Sistema que dona una evidència fefaent de la recepció o sortida de sol·licituds, escrits o comunicacions que es tramiten per mitjans telemàtics i que funciona durant les 24 hores tots els dies de l'any.
Els tràmits que ofereixen la possibilitar de ser sol·licitats en línia, s'han de sol·licitar obligatòriament pel seu formulari específic el qual es registrarà d'entrada de manera automàtica en el moment en que la persona interessada envia la sol·licitud per a la seva tramitació.
L'opció Registre electrònic que ofereix la Seu electrònica de l'Administració de la Generalitat, correspon al tràmit Petició genèrica i només s'ha d'utilitzar per a fer les sol·licituds i comunicacions d'aquells assumptes que no tenen habilitada una tramitació específica en línia.
La signatura electrònica és el conjunt de dades en format electrònic que juntament amb d'altres associats a aquests permeten ser utilitzats com a mitjà d'identificació de la persona signatària de les sol·licituds o d'altres documents.
Las signatura electrònica avançada és la signatura electrònica que permet identificar a la persona que signa i també detectar qualsevol canvi posterior del document signat.
La traçabilitat és la capacitat de reproduir l'historial de tot el procés d'una tramitació.
El sistema acumularà informació sobre cada pas del procés de sol·licitud de la persona interessada, la tramitació per part del l'òrgan gestor, les comunicacions i notificacions fins la gestió d'emmagatzematge i d'arxiu de la documentació.
L'objectiu és garantir les evidències a la ciutadania i localitzar ràpidament l'origen de les incidències que puguin aparèixer així com evitar la seva repetició.
Qualitat d'una pàgina web o d'un programa informàtic de ser fàcil d'usar i de tenir en compte aspectes com ara la llegibilitat dels texts, la rapidesa de la baixada d'informació, la manejabilitat i la capacitat de satisfer les necessitats de l'usuari.